Medicinska bioetika 



Definicija bioetike 

Bioetika promatra ljudsko ponasanje na takav nacin da ono podrzava covjekovo 
zdravlje, vitalnost i zivot opcenito. Ona se odnosi na zivot i zdravlje covjeka, zivot i 
zdravlje planete, zivot i zdravlje bilo koje jedinke u biosustavu i prirodnom te 
drustvenom okolisu. Medicinska etika i bioetika razlicite su grane (medicinska etika 
cesto se gleda kao primijenjena profesionalna etika, dok se bioetika bavi sirim 
sprektrom problema, poput filozofije znanosti i biotehnologije), no njihovi se interesi 
ucestalo preklapaju. 



Izvor pojma 

Prvi je zakonik medicinske etike, Formula Comitis Archiatrorum, izdan u 5. stoljecu. U 
srednjem vijeku i ranom periodu moderne povijesti, zapadna medicina najvise duguje 
muslimanskim (Ishaq ibn AN al-Ruhawi), zidovskim (Maimonides) i krscanskim (Toma 
Akvinski) znanstvenicima, a te se intelektualne tradicije danas nastavljaju u 
muslimanskim, zidovskim i krscanskim medicinskim etikama. 

U 18. i 19. stoljecu medicinska etika se pocinje oblikovati kao zasebna znanost. 
Englez Thomas Percival izdaje prvi moderni zakonik medicinske etike. 1815. 
britanski parlament donosi odredbe o naukovanju i kvalifikacijama lijecnika, time 
zapocinjuci regulaciju lijecnicke profesije u Britaniji. 

U 20. stoljecu, narocito u SAD-u, pojavljuje se struja liberalnih mislioca koji na svoj 
nacin oblikuju ovo polje, poput Josepha Fletchera. Na temelju je toga (u sezdesetim i 
sedamdesetim godinama) medicinska etika prosla kroz dramaticne promjene i 
vecinski se 'pretvorila' u bioetiku. Bioetiku (iz grckog, bios = zivot, ethos = ponasanje) 
je pak prvi puta spomenuo 1926. Fritz Jahr, misleci vecinom na odnos prema 
zivotinjama i biljkama. 1970. americki je biokemicar Van Rensselar Potter upotrijebio 
termin u sirem smislu ukljucujuci solidarnost prema biosferi, stvarajuci takozvanu 



„globalnu etiku", polje koje povezuje biologiju, ekologiju, medicinu i ljudske vrijednosti 
u svrhu kontinuiranog opstanka kako ljudi, tako i zivotinjskih i biljnih vrsta. 



Kontroverze 

Brojne se skupine protive praksama koje bioetika obuhvaca, najcesce iz religioznih 
razloga. Ako posegnemo za nama najblizim primjerom - Katolickom crkvom, ona se 
sluzbeno i javno protivi kloniranju, eutanaziji, pobacaju... Sto se tice regulacije u 
pojedinacnim zemljama, ljudsko kloniranje zabranjeno je svugdje u svijetu. U Irskoj, 
na primjer, pobacaj je zabranjen osim ako se dogodi kao posljedica spasavanja 
zivota majke. U Nizozemskoj je eutanazija dozvoljena, a doktori se moraju pridrzavati 
striktnih pravila, uzevsi u obzir pacijentove zelje, tezinu njegove bolesti, informacije 
koje pacijent posjeduje, prisutnost realnih alternativa, konzultaciju s drugim lijecnikom 
te metodu zavrsavanja pacijentovog zivota. Smrtna kazna u SAD-u visedesetljetni je 
predmet rasprave, kako o samoj praksi, tako i o nacinu smaknuca. Pocetkom 2014., 
vise je americkih drzava pocelo razmisljati o ukidanju smrtne kazne zbog velike 
nestasice sastojaka koji se nalaze u smrtnim injekcijama. Tennesse je iztog razloga 
dao drzavi ovlasti da umjesto zatvorenika odluci o primjeni elektricne stolice ako je 
lijek za injekciju nedostupan. 



U Hrvatskoj je tek nedavno na velika vrata usao americki trend protivljenja cijepljenju, 
opasan i nerazuman, koji se i novcano kaznjava. Takva praksa omogucuje ponovnu 
pojavu iskorijenjenih bolesti. Pobornici ove teorije vecinom se oslanjaju na stare, 
nepotpune ili pogresne podatke i istrazivanja. Na drugim poljima bioetike, u zemlji je 
nedavno neslavno propala akcija o zabrani pobacaja. Eutanazija se vise rijetko i 
spominje kao tema, tako da je jos uvijek jedini zakon kojim je regulirana - kazneni. 



Buducnost bioetike 



Postoji mnogo uzbudljivih smjerova u kojem se krecu podrucja koja bioetika 
proucava, poput transhumanizma (medunarodni intelektualni i kulturni pokret koji 
podrzava uporabu novih znanosti i tehnologija za poboljsanje ljudskih mentalnih i 
fizickih sposobnosti i prirodenih vjestina, te ponistenje onoga sto se smatra 
nepozeljnim i nepotrebnim aspektima ljudskog stanja), spajanja ljudskog mozga sa 
racunalima (za sto celnik kompanije Intela kaze da bi se moglo dogoditi kroz 40 
godina) ili umjetne inteligencije i kloniranja organa i ekstremiteta. Kako ce se 
covjecanstvo prilagoditi na „vrli novi svijet", ostaje nam vidjeti. 



